**DECIZIA ETAPEI DE ÎNCADRARE**

**Nr. din 10.09.2018**

**(PROIECT)**

Ca urmare a solicitării de emitere a acordului de mediu adresate de **COMUNA NĂPRADEA**, cu sediul în loc. Năpradea, str. Principală, nr. 23, com. Năpradea, jud. Sălaj, , înregistrată la APM Salaj cu nr. 5353/14.09.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.09.2018, că proiectul: **”REABILITARE DRUM JUDEȚEAN DJ108E, KM 13+000–17+580, COMUNA NĂPRADEA, JUDEȚUL SĂLAJ”,** propus a fi amplasat în intravilanul și extravilanul loc. Cheud, com. Năpradea, jud. Sălaj, **nu se supune evaluării impactului asupra mediului şi nu se** **supune evaluării adecvate**.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. Proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

b) Caracteristicile proiectului:

b1) Mărimea proiectului:

Prin proiect se propune reabilitarea drumul judetean DJ 108E situat în intravilanul și extravilanul localității Cheud pe o lungime de 4.580 m ce va avea caracteristicile unui drum cu două benzi de circulație și anume:

* lățimea platformei drumului: 7.00m; 6.50m
* lățimea părtii carosabile: 6.00m, 5.50m
* lățimea acostamentelor: 2x0.50m

Pentru racordarea drumurilor laterale la drumurile ce se supun modernizării sunt prevăzute lucrări de amenajare a acestora pe o lungime de cca. 20m, structura constructivă a acestora fiind similară cu cea a drumului proiectat.

Pentru sectorul de drum propus spre modernizare s-a adoptat o structură rutieră elastică, cu următoarea alcătuire:

* 4 cm beton asfaltic fin BA16;
* 5 cm binder de criblură BAD22.4;
* 10 cm piatră spartă pentru completare și reparații;
* patul drumului existent cu balast, care prin scarificare și reprofilare, completarea cu material de adaos(balast), cu o grosime variabilă de până la 25 cm, va constitui stratul de formă al drumului peste care se va realiza structura rutieră propriu-zisă a drumului.

În profil longitudinal axa roșie a drumului proiectat se va stabili de așa manieră ca să asigure o bună poziționare pe verticală, având în vedere asigurarea unei bune funcționalități în lungul drumului, în vederea reducerii mișcărilor de terasamente.

Pământul în exces rezultat prin decaparea stratului vegetal de pe zona amprizei drumului, precum și volumul de pământ din debleu, se va transporta de pe amplasament la locurile de depozitare stabilite în prealabil, fără ca prin aceasta să fie influentați negativ factorii de mediu.

În secțiune transversală partea carosabilă a drumului va avea o lățime variabilă de 5.50 m, respectiv 6.00 m, amenajată în două pante a câte 2.5%.

De-o parte și alta a drumului s-au prevazut acostamente de câte 0.50 m din 10 cm piatră spartă pe 15 cm balast pilonat, cu asigurarea unei pante transversale de 4 %.

La execuția lucrărilor se vor respecta prevederile caietelor de sarcini pe categorii de lucrări.

Se va urmari ca la realizarea stratului de formă să se asigure bombamentul prevăzut cu pante transversale de 2.5%, în vederea păstrării grosimii constante a straturilor componente din structura rutieră.

Se va asigura compactarea corespunzatoare a stratului de piatră spartp și se va asigura o pantă transversală corespunzatoare de 2.5%, iar calitatea pietrei folosite va respecta granulozitatea prevazută în caietul de sarcini.

Se va trece la realizarea straturilor asfaltice din structura rutieră a drumului după verificarea și receptionarea satratului de piatră spartă.

La prepararea, respectiv punerea în operă a materialelor din structura rutiera a drumului se vor respecta prevederile caietelor de sarcini, privind calitatea materialelor componente, granulozitatile adecvate, precum și toate prescripțiile în vigoare, referitor la temperatura materialelor componente în fluxul de preparare a mixturilor asfaltice.

Taluzurile marginale rezultate în urma realizării părții carosabile a drumului vor fi amenajate cu panta de 1:1.5 –1:2, iar la baza taluzurilor de rambleu se vor amenaja șanțurile trapezoidale, având adâncimea corespunzătoare cotei proiectate a fundului de șanț din profilele transversale, lățimea la talveg 0.50 m, iar lpțimea la coronament de cca. 1.50 m.

b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

b4) apele uzate rezultate: - nu este cazul;

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

Lucrări necesare organizării de șantier: - pentru organizarea de şantier se impune executarea unor lucrări pregătitoare şi asigurarea mijloacelor materiale şi umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 25 din 07.09.2017 emis de Primăria Comunei Năpradea, terenul aferent lucrărilor propuse se află situat în intravilanul și extravilanul localității Cheud, jud. Sălaj și aparține domeniului public.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului, cu atenţie deosebită pentru:

- zonele umede: - râul Someș, lucrările propuse sunt aplasate în aproprierea râului și nu conduc riscul de deterioarare a corpurilor de apă aflate în zona de desfășurarea a lucrărilor;

- zonele costiere: nu este cazul;

- zonele montane şi cele împădurite: nu este cazul;

- parcurile şi rezervaţiile naturale: nu este cazul;

- ariile clasificate sau zonele protejate prin legislaţia în vigoare: Aria Specială de Protecție Avifaunistică – Cursul Mijlociu al Someşului ROSPA0114; amplasamentul proiectului se află în interiorul ariei;

- zonele de protecţie specială, ...: nu este cazul;

- ariile în care standardele de calitate a mediului stabilite de legislaţie au fost deja depăşite: nu este cazul;

- ariile dens populate: în zonă nu sunt obiective de interes public sau arii dens populate;

- peisajele cu semnificaţie istorică, culturală şi arheologică: nu este cazul..

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

1. Proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, având în vedere faptul că drumul propus spre reabilitare se află pe domeniul public, intersectând *Aria Specială de Protecție Avifaunistică –* Cursul Mijlociu al Someşului ROSPA0114.
2. În urma întocmirii listei de control privind etapa de încadrare, conform Ord. nr. 19/2010 pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor natural de interes comunitar (întocmită în urma analizei memoriului de prezentare depus la documentație), s-a constatat că impactul lucrărilor propuse prin proiect asupra speciilor, habitatelor și asupra integrității ariei naturale, este nesemnificativ.
3. S-a obținut avizul ...... nr. ... din ...... eliberat de Agenția Națională pentru Arii Naturale Protejate, aviz ce face parte integanta din prezenta decizie.

Proiectul propus nu necesită parcurgerea celorlalte etape ale procedurii de evaluare adecvată.

**Condiţiile de realizare a proiectului:**

1. Respectarea condițiilor avizului ...... nr. .... din ......... eliberat de Agenția Națională pentru Arii Naturale Protejate.
2. Se vor respecta prevederile OUG nr. 57/2007**,** cu modificările şi completările ulterioareși ale legislației subsecvente Privind regimul ariilor natural protejate, conservarea habitatelor natural, a florei și faunei sălbatice, cu modificările și completările ulterioare.
3. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
4. În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
5. Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.
6. Respectarea prevederilor actelor/avizelor emise de alte autorităţi pentru prezentul proiect.
7. Respectarea prevederilor Ord. 119/2014, privind nivelul de zgomot.
8. Interzicerea depozitării direct pe sol a deşeurilor sau a materialelor cu pericol de poluare.
9. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 10.09.2018 au fost solicitate următoarele acte/avize din partea membrilor CAT:

* act de reglementare Apele Române; aviz Direcția Județeană pentru Cultură Sălaj.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

ing. Georgiana Jula

cons. Claudiu Fodor